

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/20-01/35

URBROJ: 2178/02-03-20-1

Bebrina, 21. svibnja 2020. godine

Na temelju članka 31. stavka 5. Zakona o poljoprivrednom zemljištu („Narodne novine“, broj 20/18, 115/18 i 98/19), Programa raspolaganja poljoprivrednim zemljištem u vlasništvu Republike Hrvatske za Općinu Bebrina („Službeni vjesnik Brodsko-posavske županije“, broj 18/2019) na koji je Ministarstvo poljoprivrede dalo suglasnost, KLASA:945-01/18-01/571, URBROJ: 525-07/0182-19-5 od 23. listopada 2019. godine i članka 32. Statuta Općine Bebrina („Službeni vjesnik Brodsko-posavske županije“, broj 02/2018, 18/2019 i 24/2019 i „Glasnika Općine Bebrina“ broj 01/2019 i 2/2020) Općinsko vijeće Općine Bebrina na 27. sjednici, održanoj 21. svibnja 2020. godine donijelo je

**O D L U K U**

**o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Bebrina**

**I.**

Raspisuje se javni natječaj za zakup poljoprivrednog zemljišta u vlasništvu države na području općine Bebrina u katastarskim općinama: Bebrina, Kaniža, Zbjeg, Šumeće, Dubočac, Stupnički Kuti i Banovci, koje je Programom raspolaganja poljoprivrednim zemljištem u vlasništvu Republike Hrvatske na području Općine Bebrina predviđeno za zakup ili povrat.

**II.**

Na **rok od 25 godina** s mogućnošću produljenja za isto razdoblje daje se u zakup zemljište koje je navedeno u Tablici 1., a koja se nalazi u prilogu ove Odluke i čini njezin sastavni dio.

**III.**

Na **rok do 5 godina** s mogućnošću produljenja za isto razdoblje, odnosno do pravomoćnosti rješenja o povratu sukladno posebnom propisu ili do privođenja tog zemljišta namjeni utvrđenoj prostornim planom, daje se u zakup zemljište predviđeno za povrat koje je navedeno u Tablici 2., a koja se nalazi u prilogu ove Odluke i čini njezin sastavni dio.

**IV.**

Općinsko vijeće Općine Bebrina provest će putem Povjerenstva za zakup na poljoprivrednom zemljištu u vlasništvu države (KLASA: 021-05/20-01/5, URBROJ: 2178/02-03-20-01 od 2. ožujka 2020. godine) postupak javnog natječaja prikupljanjem pisanih ponuda.

**V.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/2018).

**VI.**

Maksimalna površina za zakup po sudioniku natječaja iznosi 30 ha, a uključuje površine državnoga poljoprivrednog zemljišta koje je taj sudionik dobio u zakup po natječajima provedenim od stupanja na snagu Zakona o poljoprivrednom zemljištu, iznimno za katastarsku česticu 266 u katastarskoj općini Kaniža koja sama ima 66,4236 ha i sama za sebe čini jednu tehnološku cjelinu.

**VII.**

Tekst javnog natječaja za zakup poljoprivrednog zemljišta u vlasništvu Republike Hrvatske na području Općine Bebrina s popisom čestica, nalazi se u prilogu ove Odluke i čini njezin sastavni dio.

**VIII.**

Tekst javnog natječaja objavit će se na oglasnoj ploči i mrežnoj stranici Općine Bebrina u trajanju od 30 dana.

Pisane ponude se dostavljaju Općini Bebrina u roku od 30 dana od objave natječaja na oglasnoj ploči i mrežnoj stranici Općine Bebrina.

**IX.**

Odluku o izboru najpovoljnije ponude donosi Općinsko vijeće Općine Bebrina na prijedlog Povjerenstva.

Odluka o izboru najpovoljnije ponude dostavit će se na prethodno mišljenje Brodsko-posavskoj županiji i na suglasnost Ministarstvu poljoprivrede.

**X.**

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Bebrina.

**XI.**

Ova Odluka objavit će se u „Glasniku Općine Bebrina“, a stupa na snagu osmog dana od dana objave.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

Mijo Belegić, ing.

Dostaviti:

1. Glasnik Općine Bebrina
2. Jedinstveni upravni odjel
3. Ministarstvo poljoprivrede
4. Brodsko-posavska županija
5. Pismihrana.